CELEX: C2004/262/50
Language: el
Date: 2004-10-23 00:00:00
Title: Διάταξη του Πρωτοδικείου, της 14ης Ιουλίου 2004, στην υπόθεση Τ-360/02, Wolf-Dieter Graf Yorck von Wartenburg κατά Επιτροπής των Ευρωπαϊκών Κοινοτήτων (Θάνατος του προσφεύγοντος-ενάγοντος — Mη συνέχιση της δίκης από τους έλκοντες δικαιώματα — Κατάργηση της δίκης)

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/26
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 14ης Ιουλίου 2004
   στην υπόθεση Τ-360/02, Wolf-Dieter Graf Yorck von Wartenburg κατά Επιτροπής των Ευρωπαϊκών Κοινοτήτων (1)
   
   (Θάνατος του προσφεύγοντος-ενάγοντος - Mη συνέχιση της δίκης από τους έλκοντες δικαιώματα - Κατάργηση της δίκης)
   (2004/C 262/50)
   Γλώσσα διαδικασίας: η γερμανική
   Στην υπόθεση Τ-360/02, Wolf-Dieter Graf Yorck von Wartenburg, πρώην έκτακτος υπάλληλος του Ευρωπαϊκού Κοινοβουλίου, κάτοικος Wittibreut (Γερμανία), εκπροσωπούμενος από τον H.-H. Heyland, avocat, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωπος: J. Currall, επικουρούμενος από τον B. Wägenbaur, avocat, με τόπο επιδόσεων στο Λουξεμβούργο), που έχει ως αντικείμενο προσφυγή-αγωγή με την οποία ζητείται η ακύρωση της ανακοινώσεως της Επιτροπής της 17ης Μαΐου 2002 περί της κατασχέσεως από εθνικό δικαστήριο ποσών παρακρατηθέντων από τη σύνταξη του προσφεύγοντος-ενάγοντος και αίτημα αποκαταστάσεως της φερόμενης ζημίας, το Πρωτοδικείο (πρώτο τμήμα), συγκείμενο από τους B. Vesterdorf, πρόεδρο, P. Mengozzi και M.E. Martins Ribeiro, δικαστές, γραμματέας: H. Jung, εξέδωσε στις 14 Ιουλίου 2004 διάταξη με το ακόλουθο διατακτικό:
   
               1.
            
            
               Παρέλκει η έκδοση αποφάσεως επί της παρούσας προσφυγής-αγωγής.
            
         
               2.
            
            
               Κάθε διάδικος φέρει τα δικαστικά έξοδά του.
            
         
      (1)  ΕΕ C 55 της 8.3.2003.